title: Odluka Europskog parlamenta (EU) 2015/1648 od 29. travnja 2015. o zaključenju poslovnih knjiga Europskog nadzornog tijela za bankarstvo za financijsku godinu 2013.

text:
               30.9.2015

               HR

               Službeni list Europske unije

               L 255/210

      ODLUKA EUROPSKOG PARLAMENTA (EU) 2015/1648
      od 29. travnja 2015.
      o zaključenju poslovnih knjiga Europskog nadzornog tijela za bankarstvo za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europskog nadzornog tijela za bankarstvo za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za bankarstvo za financijsku godinu 2013., zajedno s odgovorima Nadzornog tijela (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju Nadzorno tijelo treba dobiti za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 1093/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (5), a posebno njezin članak 64.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0072/2015),

         1.

            utvrđuje da konačna godišnja računovodstvena dokumentacija Europskog nadzornog tijela za bankarstvo odgovara obliku u kojem je sadržana u prilogu izvješću Revizorskog suda;

         2.

            odobrava zaključenje poslovnih knjiga Europskog nadzornog tijela za bankarstvo za financijsku godinu 2013.;

         3.

            nalaže svojemu predsjedniku da ovu Odluku proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 112.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 331, 15.12.2010., str. 12.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka (EU) 2017/1628 Europskog parlamenta od 27. travnja 2017. o razrješnici za izvršenje općeg proračuna Europske unije za financijsku godinu 2015., dio IX. – Europski nadzornik za zaštitu podataka

text:
               29.9.2017

               HR

               Službeni list Europske unije

               L 252/139

         ODLUKA (EU) 2017/1628 EUROPSKOG PARLAMENTA
   od 27. travnja 2017.
   o razrješnici za izvršenje općeg proračuna Europske unije za financijsku godinu 2015., dio IX. – Europski nadzornik za zaštitu podataka
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016) 475 – C8-0277/2016) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2015., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0140/2017),

               1.

               daje razrješnicu Europskom nadzorniku za zaštitu podataka za izvršenje proračuna za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom nadzorniku za zaštitu podataka, Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu i Europskoj službi za vanjsko djelovanje te da ih objavi u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 375, 13.10.2016., str. 1.

      (4)  SL C 380, 14.10.2016., str. 147.

      (5)  SL L 298, 26.10.2012., str. 1.


title: Odluka Vijeća (EU) 2016/1222 od 12. srpnja 2016. kojom se utvrđuje da Španjolska nije poduzela učinkovito djelovanje kao odgovor na Preporuku Vijeća od 21. lipnja 2013.

text:
               27.7.2016

               HR

               Službeni list Europske unije

               L 201/19

         ODLUKA VIJEĆA (EU) 2016/1222
   od 12. srpnja 2016.
   kojom se utvrđuje da Španjolska nije poduzela učinkovito djelovanje kao odgovor na Preporuku Vijeća od 21. lipnja 2013.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 8.,
   uzimajući u obzir preporuku Europske komisije,
   budući da:

               (1)

               U skladu s člankom 126. Ugovora države članice izbjegavaju prekomjerni državni deficit.

               (2)

               Pakt o stabilnosti i rastu temelji se na cilju zdravih državnih financija kao sredstvu jačanja uvjeta za stabilnost cijena i snažan održivi rast koji pospješuje otvaranje novih radnih mjesta. Pakt o stabilnosti i rastu uključuje Uredbu Vijeća (EZ) br. 1467/97 (1), koja je donesena kako bi se potaknuo brzi ispravak deficita opće države.

               (3)

               Vijeće je na preporuku Komisije u skladu s člankom 104. stavkom 6. Ugovora o osnivanju Europske zajednice 27. travnja 2009. odlučilo da u Španjolskoj postoji prekomjerni deficit te je, u skladu s člankom 104. stavkom 7. tog Ugovora, izdalo preporuku za ispravljanje prekomjernog deficita najkasnije do 2012. Od tada je Vijeće na temelju članka 126. stavka 7. Ugovora o funkcioniranju Europske unije uputilo tri preporuke Španjolskoj (2. prosinca 2009., 10. srpnja 2012. i 21. lipnja 2013.), u kojima je rok za ispravljanje prekomjernog deficita produljen do 2013., 2014. odnosno 2016. U svim trima preporukama Vijeće je smatralo da je Španjolska poduzela učinkovito djelovanje, ali je došlo do neočekivanih nepovoljnih gospodarskih događaja sa značajnim nepovoljnim posljedicama po državne financije (2).

               (4)

               U svojoj Preporuci od 21. lipnja 2013. Vijeće je Španjolskoj preporučilo da postigne cilj ukupnog deficita od 6,5 % BDP-a u 2013., 5,8 % BDP-a u 2014., 4,2 % BDP-a u 2015. te 2,8 % BDP-a u 2016., što je odgovaralo poboljšanju strukturnog salda od 1,1 %, 0,8 %, 0,8 % i 1,2 % BDP-a u godinama 2013.–2016., na temelju proljetne prognoze Komisije za 2013. koja je produljena do 2016. Kako bi ostvarila to poboljšanje od Španjolske se tražilo da provede dodatne mjere u visini od 2 % BDP-a u 2014., 1 % BDP-a u 2015. i 1,5 % BDP-a u 2016. Nadalje, od Španjolske je zatraženo da: i. poveća učinkovitost institucionalnog okvira dodatnim povećanjem transparentnosti pri provedbi Zakona o proračunskoj stabilnosti te osnivanjem neovisnog fiskalnog vijeća čija je zadaća provedba analiza, pružanje savjeta te praćenje usklađenosti fiskalne politike s nacionalnim fiskalnim pravilima i fiskalnim pravilima Unije; ii. poduzme konkretne mjere za obuzdavanje rasta strukturnog deficita u sustavu socijalnog osiguranja, te iii. stavi snažniji naglasak na konsolidaciju koja pogoduje rastu, među ostalim provedbom sustavnih preispitivanja rashoda i poreznog sustava. Konačno, kako bi se osigurao uspjeh strategije fiskalne konsolidacije, u preporuci je ukazano i na to da je važno fiskalnu konsolidaciju poduprijeti sveobuhvatnim strukturnim reformama, u skladu s preporukama Vijeća upućenima Španjolskoj u kontekstu europskog semestra i postupka u slučaju makroekonomskih neravnoteža.

               (5)

               U proljetnoj prognozi Komisije 2013. koja je produljena do 2016. i na kojoj se temelji Preporuka Vijeća od 21. lipnja 2013., predviđalo se da će se španjolsko gospodarstvo u 2013. smanjiti za 1,5 % te da će potom u tri naredne godine zabilježiti rasti od 0,9 %, 1,4 % odnosno 1,9 %. Predviđao se rast nominalnog BDP-a od 0,1 % u 2013. odnosno 2,0 % u 2014. te 2,6 % i 3,2 % u dvije naredne godine.

               (6)

               U svojoj Preporuci od 21. lipnja 2013. Vijeće je odredilo 1. listopada 2013. kao rok za poduzimanje učinkovitog djelovanja u skladu s odredbama članka 3. stavka 4. Uredbe (EZ) br. 1467/97. Na temelju jesenske prognoze Komisije za 2013. Komisija je 15. studenoga 2013. zaključila da je Španjolska poduzela učinkovito djelovanje kako bi se uskladila tom preporukom, ali je u 2014. ukazala na rizike od neusklađenosti. Na temelju toga Komisija je smatrala da u tom trenutku nisu potrebne dodatne mjere u postupku u slučaju prekomjernog deficita. Od tada je postupak u slučaju prekomjernog deficita bio u mirovanju.

               (7)

               U sljedećim ocjenama ponovno su istaknuti rizici od neusklađenosti s Preporukom Vijeća od 21. lipnja 2013. Vijeće je u srpnju 2014. zaključilo da je potrebno pobliže odrediti mjere na kojima se temelji proračunska strategija navedena u programu stabilnosti za 2014. te da je potrebno uložiti dodatne napore za postizanje potpune usklađenosti s tom preporukom. Vijeće je u srpnju 2015., na temelju svoje ocjene programa stabilnosti za 2015., zaključilo da postoji rizik da Španjolska neće poštovati odredbe Pakta o stabilnosti i rastu. Slično tome, Komisija je u svojim mišljenjima o nacrtima proračunskih planova Španjolske za 2014., 2015. i 2016. zaključila da postoji rizik da Španjolska neće poštovati pravila Pakta o stabilnosti i rastu. Komisija je posebice istaknula rizike povezane s time što je strukturni napor u planovima manji od onoga koji je preporučilo Vijeće. Osim toga, Komisija je ukazala na rizike u pogledu ostvarenja ciljeva ukupnog deficita.

               (8)

               Na temelju zimske prognoze Komisije za 2016. Komisija je 9. ožujka 2016. također zaključila da postoji rizik od nepoštovanja roka za ispravljanje prekomjernog deficita s obzirom na još uvijek znatno očekivano premašivanje prijelaznog cilja ukupnog salda od 4,2 % BDP-a za 2015. te na činjenicu da je dotad ostvareni fiskalni napor bio osjetno manji od preporučenog. Na temelju toga Komisija je izdala preporuku Španjolskoj da pojača napore kako bi osigurala usklađenost s Preporukom Vijeća od 21. lipnja 2013. U tu svrhu Španjolskoj je preporučeno da: i. poduzme mjere za osiguranje pravovremenog i trajnog ispravka prekomjernog deficita, među ostalim tako što će, prema potrebi, u potpunosti upotrijebiti preventivne i korektivne alate utvrđene u španjolskom Zakonu o stabilnosti radi kontrole odstupanjâ od odgovarajućih ciljeva u pogledu deficita, duga i rashoda na razini nižoj od razine središnje države i ii. izvješćuje Komisiju o mjerama poduzetima kao odgovor na preporuku Komisije u svojem ažuriranom proračunskom planu za 2016. ili najkasnije u posebnom odjeljku svojeg predstojećeg programa stabilnosti za 2016.

               (9)

               Nova ocjena djelovanja koje je Španjolska poduzela radi ispravljanja prekomjernog deficita do 2016., kao odgovor na Preporuku Vijeća od 21. lipnja 2013. navodi na sljedeće zaključke:

                           —

                           Na temelju podataka koje je Španjolska dostavila u proljeće 2016., a Komisija (Eurostat) potvrdila 21. travnja 2016., deficit opće države iznosio je 5,9 % BDP-a u 2014., dok je u 2015. iznosio 5,1 % BDP-a, što je iznad prijelaznih ciljeva od 5,8 % odnosno 4,2 % BDP-a koje je za te godine utvrdilo Vijeće. Deficit je u 2014. bio viši zbog toga što je nominalni BDP revidiran naniže u listopadu 2015. kada je izdana druga obavijest o postupku u slučaju prekomjernog deficita te zbog operacija financijskog sektora koje su imale učinak povećanja deficita u visini od 0,1 % BDP-a. Ekspanzivna fiskalna politika u 2015. imala je velik utjecaj na fiskalni rezultat.

                           —

                           Na temelju proljetne prognoze Komisije za 2016. procjenjuje se da promjena strukturnog salda u 2015. iznosi – 1,0 % BDP-a, što je znatno manje od 0,8 % BDP-a koji je preporučilo Vijeće. Kumulativna promjena strukturnog salda tijekom razdoblja 2013. – 2015. iznosila je 0,6 % BDP-a, što je znatno manje od 2,7 % BDP-a koji je preporučilo Vijeće. Osim toga, nakon što se korigira s obzirom na učinke revidiranog potencijalnog rasta i neočekivanih prihoda ili manjkova prihoda u odnosu na polazni scenarij na kojem se temelji preporuka, strukturni napor iznosio je – 0,7 % BDP-a u 2015. i – 0,2 % BDP-a u razdoblju 2013.–2015., što je osjetno manje od preporučenog napora. Izmjeren metodom procjene „odozdo prema gore” u 2015. fiskalni napor iznosio je – 0,5 BDP-a te se čini da ga u razdoblju 2013. – 2015. nije ni bilo, dok je preporučeni napor iznosio 1 % BDP-a odnosno 3 % BDP-a. Mjere konsolidacije, primjerice u kontekstu reformi javne uprave i mirovinskog sustava, nisu bile dostatne za kompenziranje učinka nekih mjera ekspanzije provedenih u 2015., kao što su smanjenja poreza na dohodak i poreza na dobit i djelomična nadoknada prije ukinutih božićnica.

                           —

                           Tijekom razdoblja 2013.–2015. inflacija u Španjolskoj (kako je izmjerena deflatorom BDP-a) bila je znatno niža nego što je predviđeno u polaznom makroekonomskom scenariju na kojem se temelji preporuka (u 2014. bila je čak i negativna, iznosila je – 0,4 %), što je otežalo ostvarenje fiskalnih ciljeva. Međutim, negativan učinak niske ili čak negativne inflacije na fiskalne rezultate Španjolske u velikom je mjeri kompenziran rastom realnog BDP-a koji je bio veći od očekivanog te također zahvaljujući reformama provedenima kao odgovor na krizu i uspješnom dovršenju programa financijske pomoći. Unatoč manje dinamičnom kretanju deflatora BDP-a razina nominalnog BDP-a u 2015. bila je tek 1 % niža od one predviđene u polaznom scenariju jer je u istom razdoblju znatno brže rastao realni BDP. Osim toga, brzo otvaranje radnih mjesta i sastav rasta koji se temelji na visokim poreznim prihodima dodatno su doprinijeli smanjenju deficita.

                           —

                           Niska kamatna stopa i gospodarski oporavak jači od očekivanoga, čemu su doprinijele i reforme provedene kao odgovor na krizu, uspješno dovršenje programa financijske pomoći te povoljna kretanja na tržištu rada općenito su pomogli Španjolskoj da smanji svoj deficit opće države tijekom cijelog razdoblja 2014. – 2015. Istodobno je proces fiskalne konsolidacije omelo iznenađenje u obliku negativne inflacije u odnosu na makroekonomski scenarij na kojem se temelji Preporuka Vijeća od 21. lipnja 2013. Međutim, neočekivani prihodi, a posebno oni u 2015., nisu upotrijebljeni za ubrzanje smanjenja deficita. Umjesto toga, fiskalna politika bila je ublažena, posebice poreznom reformom i dinamičnim rastom rashoda.

               (10)

               U proljetnoj prognozi Komisije za 2016. predviđa se deficit opće države od 3,9 % BDP-a u 2016. i 3,1 % BDP-a u 2017. U programu stabilnosti za 2016. utvrđen je ciljni deficit od 3,6 % BDP-a u 2016. odnosno 2,9 % BDP-a u 2017. Stoga se čini da Španjolska u 2016. neće ostvariti pravovremen i trajan ispravak svojeg prekomjernog deficita. Udio javnog duga u BDP-u neznatno se smanjio, s 99,3 % u 2014. na 99,2 % u 2015., zahvaljujući tome što je neto prodajom financijske imovine više negokompenziran učinak deficita koji je rastao brže od rasta nominalnog BDP-a. U skladu s proljetnom prognozom Komisije za 2016. očekuje se da će udio duga u 2016. ponovno porasti, na 100,3 %, te se potom smanjiti.

               (11)

               Španjolska od 2012. radi na jačanju svojeg fiskalnog okvira kako bi, među ostalim, spriječila odstupanja i osigurala ispunjavanje ciljeva deficita, duga i rashoda na svim razinama vlasti. Od Preporuke Vijeća od 21. lipnja 2013. Španjolska je dodatno ojačala svoj fiskalni okvir izmjenom Zakona o stabilnosti iz 2012. kako bi se osigurali poticaji za javne uprave da smanje zaostatke u plaćanju dobavljačima u području javnog sektora te osnivanjem neovisne fiskalne institucije (AIReF) u studenome 2013. Međutim, iako španjolski Zakon o stabilnosti sadržava alate za sprečavanje i ispravljanje odstupanja od domaćih fiskalnih ciljeva, iskustvo tijekom 2014. i 2015. pokazuje da su se oni mogli koristiti u većoj mjeri. Nakon Preporuke Komisije od 9. ožujka 2016. španjolska vlada počela je izvršavati korektivne mjere iz Zakona o stabilnosti na regionalne vlasti koje se ranije nisu primjenjivale. Osim toga, središnja vlada usvojila je smanjenja rashoda u visini od 2 milijarde eura.

               (12)

               U prosincu 2013. Španjolska je donijela reformu kojom se revidira indeksacija mirovina te se od 2019. uvodi automatska prilagodba novih mirovina budućih umirovljenika kako bi se uzele u obzir promjene u očekivanom životnom vijeku. Osim toga, od lipnja 2013. Španjolska provodi reformu javne uprave s ciljem povećanja učinkovitosti. U isto vrijeme, Španjolska je 2014. donijela reformu poreza na dobit i poreza na dohodak, koja je imala neke pozitivne značajke, primjerice smanjivanjem poreznog opterećenja, ali nije bila u cijelosti financirana.

               (13)

               Navedeno upućuje na zaključak da je odgovor Španjolske na Preporuku Vijeća od 21. lipnja 2013. bio nedostatan. Španjolska nije ostvarila prijelazni cilj u pogledu ukupnog deficita u 2015. te se ne predviđa da će okončati stanje prekomjernog deficita do 2016. Fiskalni napor je na znatno je nižoj razini nego što je preporučilo Vijeće, a smjer fiskalne politike bio je čak ekspanzivan u 2015.,

         DONIJELO JE OVU ODLUKU:
   Članak 1.
   Španjolska nije poduzela učinkovito djelovanje kao odgovor na Preporuku Vijeća od 21. lipnja 2013.
   Članak 2.
   Ova je Odluka upućena Kraljevini Španjolskoj.

      Sastavljeno u Bruxellesu 12. srpnja 2016.

            Za Vijeće

            Predsjednik

         P. KAŽIMÍR

      (1)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (2)  Svi dokumenti koji se odnose na postupak u slučaju prekomjernog deficita za Španjolsku nalaze se na: http://ec.europa.eu/economy_finance/economic_governance/sgp/deficit/countries/spain_en.htm


title: 2003/744/Euratom: Odluka Vijeća od 22. rujna 2003. o odobrenju sklapanja, od strane Komisije, Sporazuma o suradnji pri mirnodopskoj uporabi nuklearne energije između Europske zajednice za atomsku energiju (Euratom) i Vlade Republike Uzbekistana

text:
               11/Sv. 114

               HR

               Službeni list Europske unije

               222

         32003D0744

               L 269/8

               SLUŽBENI LIST EUROPSKE UNIJE

         ODLUKA VIJEĆA
   od 22. rujna 2003.
   o odobrenju sklapanja, od strane Komisije, Sporazuma o suradnji pri mirnodopskoj uporabi nuklearne energije između Europske zajednice za atomsku energiju (Euratom) i Vlade Republike Uzbekistana
   (2003/744/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno drugi stavak njegovog članka 101.,
   uzimajući u obzir prijedlog Komisije,
   budući da:

               (1)

               U skladu s direktivama Vijeća donesenima Odlukom Vijeća od 26. lipnja 2000., Komisija je pregovarala o Sporazumu o suradnji pri mirnodopskoj uporabi nuklearne energije između Europske zajednice za atomsku energiju (Euratom) i Vlade Republike Uzbekistana.

               (2)

               Komisiju bi trebalo ovlastiti za sklapanje Sporazuma,

         ODLUČILO JE:
   Jedini članak
   Komisija se ovime ovlašćuje sklopiti Sporazum o suradnji pri mirnodopskoj uporabi nuklearne energije između Europske zajednice za atomsku energiju (Euratom) i Vlade Republike Uzbekistana.
   Tekst Sporazuma priložen je ovoj Odluci.

      Sastavljeno u Bruxellesu 22. rujna 2003.

            Za Vijeće

            Predsjednik

         F. FRATTINI


title: Odluka Vijeća (EU, Euratom) 2017/1108 od 20. lipnja 2017. o imenovanju dvaju članova odbora neovisnih uglednih osoba u skladu s člankom 11. stavkom 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada

text:
               22.6.2017

               HR

               Službeni list Europske unije

               L 160/35

         ODLUKA VIJEĆA (EU, Euratom) 2017/1108
   od 20. lipnja 2017.
   o imenovanju dvaju članova odbora neovisnih uglednih osoba u skladu s člankom 11. stavkom 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 11. stavak 1.,
   budući da:

               (1)

               Člankom 11. stavkom 1. Uredbe (EU, Euratom) br. 1141/2014 osniva se odbor neovisnih uglednih osoba.

               (2)

               Člankom 11. stavkom 1. Uredbe (EU, Euratom) br. 1141/2014 predviđa se da se odbor treba sastojati od šest članova, od kojih po dvoje imenuju Europski parlament, Vijeće i Komisija. Članovi odbora trebaju se mijenjati unutar šest mjeseci nakon kraja prve sjednice Europskog parlamenta nakon svakih izbora za Europski parlament. Mandat članova ne može se obnoviti,

         DONIJELO JE OVU ODLUKU:
   Članak 1.
   1.   Sljedeće se osobe imenuju članovima odbora neovisnih uglednih osoba na vrijeme trajanja mandata odbora:

               —

               gđa Rebecca ADLER-NISSEN,

               —

               g. Christoph MÖLLERS.

         2.   Imenovanje podliježe uvjetu da svaki od predloženih članova potpiše izjavu o neovisnosti i nepostojanju sukoba interesa koja je priložena ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 20. lipnja 2017.

            Za Vijeće

            Predsjednica

         H. DALLI

      (1)  SL L 317, 4.11.2014., str. 1.

      PRILOG

         IZJAVA O NEOVISNOSTI I NEPOSTOJANJU SUKOBA INTERESA

      Ja, nižepotpisani, …, izjavljujem da sam primio na znanje članak 11. stavak 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada te da ću izvršavati svoje dužnosti kao član odbora neovisnih uglednih osoba u punoj neovisnosti i u potpunosti poštujući pravila te Uredbe.
      Neću tražiti ni primati upute ni od koje institucije ili vlade ni od bilo kojeg drugog tijela, ureda ili agencije. Suzdržavat ću se od svih radnji koje nisu u skladu s prirodom mojih dužnosti.
      Izjavljujem da se, koliko znam, ne nalazim u situaciji sukoba interesa. Sukob interesa postoji ako se nepristrano i objektivno izvršavanje mojih dužnosti kao člana odbora neovisnih uglednih osoba ugrozi zbog razloga koji uključuju obiteljske veze, osobni život, političku, nacionalnu, filozofsku ili religijsku pripadnost, ekonomske interese ili bilo koji drugi zajednički interes s primateljem.
      Osobito izjavljujem da nisam član Europskog parlamenta, Vijeća ni Komisije. Ne obnašam nikakav izborni mandat. Nisam dužnosnik ni drugi službenik Europske unije. Nisam, niti sam ikada bio, zaposlenik neke europske političke stranke ili europske političke zaklade.

         Sastavljeno u …

               [DATUM + POTPIS

               predloženog člana

               odbora

               neovisnih uglednih osoba]


title: Odluka (EU, Euratom) 2017/1615 Europskog parlamenta od 27. travnja 2017. o zaključenju poslovnih knjiga općeg proračuna Europske unije za financijsku godinu 2015., dio III. – Komisija

text:
               29.9.2017

               HR

               Službeni list Europske unije

               L 252/113

         ODLUKA (EU, Euratom) 2017/1615 EUROPSKOG PARLAMENTA
   od 27. travnja 2017.
   o zaključenju poslovnih knjiga općeg proračuna Europske unije za financijsku godinu 2015., dio III. – Komisija
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016) 475 – C8-0269/2016) (2),

               —

               uzimajući u obzir izvješće Komisije o daljnjim mjerama u vezi s razrješnicom za financijsku godinu 2014. (COM(2016) 674) i radne dokumente službi Komisije priložene tom izvješću (SWD(2016) 338), SWD(2016) 339),

               —

               uzimajući u obzir godišnje izvješće Komisije za 2015. o upravljanju proračunom EU-a i o njegovom izvršenju (COM(2016) 446),

               —

               uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2015. (COM(2016) 628) i radni dokument službi Komisije priložen tom izvješću (SWD(2016) 322),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2015., s odgovorima institucija (3), i tematska izvješća Revizorskog suda,

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Komisija treba dobiti za izvršenje proračuna za financijsku godinu 2015. (05876/2017 – C8-0037/2017),

               —

               uzimajući u obzir preporuku Vijeća od 21. veljače 2017. o razrješnici koju izvršne agencije trebaju dobiti za izvršenje proračuna za financijsku godinu 2015. (05874/2017 – C8-0038/2017),

               —

               uzimajući u obzir članke 317., 318. i 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o određivanju statuta izvršnih agencija kojima se dodjeljuju određeni zadaci u upravljanju programima Zajednice (6), a posebno njezin članak 14. stavke 2. i 3.,

               —

               uzimajući u obzir članak 93. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A8-0150/2017),

               1.

               odobrava zaključenje poslovnih knjiga općeg proračuna Europske unije za financijsku godinu 2015.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2015., dio III. – Komisija i izvršne agencije, kao i u Rezoluciji od 27. travnja 2017. o tematskim izvješćima Revizorskog suda u okviru davanja razrješnice Komisiji za financijsku godinu 2015. (7);

               3.

               nalaže svojem predsjedniku da ovu Odluku proslijedi Vijeću, Komisiji i Revizorskom sudu, te nacionalnim parlamentima i nacionalnim i regionalnim revizijskim institucijama država članica te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 375, 13.10.2016., str. 1.

      (4)  SL C 380, 14.10.2016., str. 147.

      (5)  SL L 298, 26.10.2012., str. 1.

      (6)  SL L 11, 16.1.2003., str. 1.

      (7)  Usvojeni tekstovi od tog datuma, P8_TA(2017)0144 (vidjeti stranicu 66. ovog Službenog lista).


title: Odluka Komisije (EU) 2017/265 оd 14. veljače 2017. kojom se vlada Sjeverozapadnih teritorija Kanade uvrštava kao priznato tijelo na popis iz članka 3. Provedbene uredbe (EU) 2015/1850 o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (priopćeno pod brojem dokumenta C(2017) 757)

text:
               16.2.2017

               HR

               Službeni list Europske unije

               L 39/43

         ODLUKA KOMISIJE (EU) 2017/265
   оd 14. veljače 2017.
   kojom se vlada Sjeverozapadnih teritorija Kanade uvrštava kao priznato tijelo na popis iz članka 3. Provedbene uredbe (EU) 2015/1850 o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana

         (priopćeno pod brojem dokumenta C(2017) 757)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Provedbenu uredbu Komisije (EU) 2015/1850 оd 13. listopada 2015. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (1), a posebno njezin članak 3.,
   budući da:

               (1)

               Člankom 3. Uredbe (EZ) br. 1007/2009 Europskog parlamenta i Vijeća (2) utvrđuju se uvjeti pod kojima se proizvodi od tuljana koji su rezultat lova koji obavljaju inuitske ili druge autohtone zajednice mogu staviti na tržište Unije. Usklađenost s tim uvjetima mora biti dokazana potvrdom koju je izdalo priznato tijelo u vrijeme kad su proizvodi od tuljana stavljeni na tržište.

               (2)

               Člankom 3. Provedbene uredbe (EU) 2015/1850 utvrđuju se zahtjevi koje subjekti moraju ispuniti da bi mogli biti uvršteni na popis priznatih tijela za potrebe članka 3. Uredbe (EZ) br. 1007/2009.

               (3)

               Stavljanje na tržište proizvoda od tuljana koji su rezultat lova koji obavljaju inuitske ili druge autohtone zajednice mora biti popraćeno dokumentom priznatog tijela kojim se potvrđuje da su uvjeti iz Provedbene Uredbe (EU) 2015/1850 ispunjeni.

               (4)

               Komisija je 22. studenoga 2016. zaprimila zahtjev vlade Sjeverozapadnih teritorija za njezino odobrenje kao priznatog tijela za potrebe članka 3. stavka 1.a Uredbe (EZ) br. 1007/2009. Zahtjev je popraćen dokumentacijom koja se zahtijeva člankom 3. Provedbene Uredbe (EU) 2015/1850.

               (5)

               Komisija je na temelju dostavljene dokumentacije provela procjenu kako bi se utvrdilo je li vlada Sjeverozapadnih teritorija ispunila zahtjeve za priznata tijela u skladu s Provedbenom Uredbom (EU) 2015/1850.

               (6)

               Komisija je zaključila da vlada Sjeverozapadnih teritorija ispunjava sve zahtjeve iz članka 3. stavka 1. Provedbene Uredbe (EU) 2015/1850 te da bi se trebala navesti kao priznato tijelo,

         DONIJELA JE OVU ODLUKU:
   Članak 1.
   Vlada Sjeverozapadnih teritorija smatra se priznatim tijelom za potrebe članka 3. Provedbene Uredbe (EU) 2015/1850.
   Članak 2.
   Ova se Odluka bez odlaganja objavljuje na internetskim stranicama Komisije.
   Članak 3.
   Ova je Odluka upućena vladi Sjeverozapadnih teritorija Kanade.

      Sastavljeno u Bruxellesu 14. veljače 2017.

            Za Komisiju

         Karmenu VELLA

            Član Komisije

      (1)  SL L 271, 16.10.2015., str. 1.

      (2)  Uredba (EZ) br. 1007/2009 Europskog parlamenta i Vijeća od 16. rujna 2009. o trgovini proizvodima od tuljana (SL L 286, 31.10.2009., str. 36.).


title: 70/244/EEZ, Euratom: Odluka Vijeća od 21. travnja 1970. o višegodišnjim financijskim prognozama

text:
               01/Sv. 2

               HR

               Službeni list Europske unije

               6

         31970D0244

               L 094/23

               SLUŽBENI LIST EUROPSKE UNIJE

         ODLUKA VIJEĆA
   od 21. travnja 1970.
   o višegodišnjim financijskim prognozama
   (70/244/EZUČ, EEZ, Euratom)
   VIJEĆE EUROPSKIH ZAJEDNICA ODLUČUJE:
   Članak 1.
   Kako bi stavila proračun Zajednica u okvir višegodišnjeg planiranja proračuna, Komisija po primitku mišljenja Odbora za proračunsku politiku svake godine izrađuje financijsku prognozu za tri sljedeće financijske godine, koja prikazuje financijske posljedice koje za Zajednicu proizlaze iz važećih uredaba i odluka te prijedloga koje Komisija podnosi Vijeću. Prognoza je raščlanjena prema kategorijama izdataka.
   Vijeće proučava i procjenjuje prognozu po primitku mišljenja Skupštine.
   Članak 2.
   Na temelju izvješća Komisije, Vijeće svake godine proučava u kojoj se mjeri prognoza poklapa sa zabilježenim razvojem.
   Članak 3.
   Kada se utvrdi da izdaci u određenoj kategoriji bitno premašuju prognozu, Komisija o tome izvješćuje Vijeće i podnosi prijedloge za odgovarajuće mjere Zajednice.

      Sastavljeno u Luxembourgu 21. travnja 1970.

            Za Vijeće

            Predsjednik

         P. HARMEL


title: 2006/953/EZ: Odluka Vijeća od 27. ožujka 2006. o potpisivanju i privremenoj primjeni Sporazuma između Europske zajednice i Kraljevine Maroka o određenim aspektima usluga u zračnom prometu

text:
               11/Sv. 17

               HR

               Službeni list Europske unije

               272

         32006D0953

               L 386/17

               SLUŽBENI LIST EUROPSKE UNIJE

         ODLUKA VIJEĆA
   od 27. ožujka 2006.
   o potpisivanju i privremenoj primjeni Sporazuma između Europske zajednice i Kraljevine Maroka o određenim aspektima usluga u zračnom prometu
   (2006/953/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da započne pregovore s trećim zemljama o zamjeni određenih odredaba u postojećim dvostranim sporazumima sa Sporazumom Zajednice.

               (2)

               Komisija je, u ime Zajednice, dogovorila u pregovorima Sporazum s Kraljevinom Maroka o određenim aspektima usluga u zračnom prometu, dalje u tekstu „Sporazum”, u skladu s mehanizmima i direktivama u Prilogu Odluci Vijeća kojim se ovlašćuje Komisija da započne pregovore s trećim zemljama o zamjeni određenih odredaba u postojećim dvostranim sporazumima sa Sporazumom Zajednice.

               (3)

               Sporazum bi trebalo potpisati i privremeno primjenjivati, podložno njegovu mogućem kasnijem sklapanju,

         ODLUČILO JE:
   Članak 1.
   Potpisivanje Sporazuma između Europske zajednice i Kraljevine Maroka o određenim aspektima usluga u zračnom prometu ovime se odobrava u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma je priložen ovoj Odluci.
   Članak 2.
   Predsjednik Vijeća ovime ovlašćuje odrediti osobu(e) ovlaštenu(e) za potpisivanje Sporazuma u ime Zajednice, podložno njegovu sklapanju.
   Članak 3.
   Do njegova stupanja na snagu, Sporazum se primjenjuje privremeno od prvog dana prvog mjeseca koji slijedi nakon dana kada su stranke obavijestile jedna drugu o završetku postupaka potrebnih u ovu svrhu.
   Članak 4.
   Predsjednik Vijeća se ovime ovlašćuje provesti obavješćivanje iz članka 8. stavka 2. Sporazuma.

      Sastavljeno u Bruxellesu 27. ožujka 2006.

            Za Vijeće

            Predsjednik

         M. GORBACH


title: 97/761/EZ: Odluka Komisije od 5. studenoga 1997. o odobravanju mehanizma za potporu stvaranja transnacionalnih zajedničkih pothvata za mala i srednja poduzeća u Zajednici  Tekst značajan za EGP

text:
               13/Sv. 057

               HR

               Službeni list Europske unije

               101

         31997D0761

               L 310/28

               SLUŽBENI LIST EUROPSKE UNIJE

               05.11.1997.

      ODLUKA KOMISIJE

   od 5. studenoga 1997.
   o odobravanju mehanizma za potporu stvaranja transnacionalnih zajedničkih pothvata za mala i srednja poduzeća u Zajednici
   (Tekst značajan za EGP)
   (97/761/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/15/EZ od 9. prosinca 1996. o trećem višegodišnjem programu za mala i srednja poduzeća u Europskoj uniji (od 1997. do 2000.) (1), a posebno njezin članak 3.,

               (1)

               Budući da je Komisija, u svom priopćenju od 10. srpnja 1996. godine (2) o integriranom programu u korist malih i srednjih poduzeća, istaknula da ne postoji financijski instrument koji bi pomogao malim i srednjim poduzećima zainteresiranim za transnacionalna ulaganja;

               (2)

               Budući da Gospodarski i socijalni odbor, prema svom mišljenju od 31. listopada 1996. godine (3), smatra da premalo malih i srednjih poduzeća ulaže na transnacionalnoj razini i ulazi na nova tržišta u drugim državama članicama te da je to zbog nedostatka prikladnog financijskog instrumenta;

               (3)

               Budući da je Vijeće, 9. prosinca 1996. godine, u svojoj rezoluciji o integriranom programu (4), zatražilo Komisiju da potakne mala i srednja poduzeća na osnivanje ili razvoj djelatnosti u nekoj drugoj državi članici, kroz uklanjanje prepreka za prekogranična ulaganja i stvaranje zajedničkih pothvata u Europskoj uniji;

               (4)

               Budući da Vijeće, usvojivši Odluku 97/15/EZ, smatra da se malim i srednjim poduzećima čija djelatnost se proteže izvan granica treba pomoći u prevladavanju bilo kojih strukturnih slabosti;

               (5)

               Budući da je Predsjedništvo Europskog vijeća u Amsterdamu u svojim zaključcima od 16. i 17. lipnja 1997. istaknulo ključnu ulogu koju mala i srednja poduzeća imaju na unutarnjem tržištu kod promicanja rasta i zapošljavanja u Zajednici te je Komisiju pozvalo na predstavljanje inicijativa u vezi mogućnosti otvaranja radnih mjesta;

               (6)

               Budući da je Europski parlament, u svojoj rezoluciji od 24. svibnja 1996. o Europskom opservatoriju za mala i srednja poduzeća (5) pozvalo Komisiju na provođenje najprikladnijih mjera za jačanje transnacionalne suradnje između malih i srednjih poduzeća;

               (7)

               Budući da su zemlje Europskoga gospodarskog prostora izrazile interes za ovu inicijativu;

               (8)

               Budući da mala i srednja poduzeća nisu dovoljno iskoristila mogućnosti koje nudi unutarnje tržište, a suočena s globalizacijom trgovine, tradicionalna tržišta malih i srednjih poduzeća se smanjuju;

               (9)

               Budući da razvoj zajedničkih pothvata među malim i srednjim poduzećima u Zajednici omogućuje bolje korištenje mogućnosti unutarnjeg tržišta, povećanje ulaganja i trgovine te pozitivan utjecaj na zapošljavanje i gospodarski rast;

               (10)

               Budući da se mala i srednja poduzeća često susreću s poteškoćama kod dobivanja financijskih sredstava od banaka za razvoj transnacionalnih ulaganja zbog većeg rizika za financijske institucije;

               (11)

               Budući da transnacionalni zajednički pothvati promiču prijenos tehnologije i unaprjeđuju konkurentnost partnera;

               (12)

               Budući da su mjere utvrđene ovom Odlukom u skladu s mišljenjem Komisije navedenim u članku 4. njezine Odluke 97/15/EZ,

         ODLUČILA JE:
   Članak 1.
   Opis inicijative
   Inicijativa obuhvaćena ovom Odlukom, vezana uz „Zajednički europski pothvat”, obuhvaća potporu malim i srednjim poduzećima koja unutar Zajednice osnivaju transnacionalne zajedničke pothvate.
   Članak 2.
   Najveći iznos po projektu i prihvatljivi troškovi
   Doprinos Komisije namijenjen je pokrivanju određenih troškova osnivanja zajedničkih pothvata.
   Najveći doprinos po projektu iznosi 100 000 ECU i pokriva:

               (a)

               do 50 % prihvatljivih troškova, a najviše 50 000 ECU;

               (b)

               do 10 % ukupnog iznosa ulaganja.

         Prihvatljivi troškovi u svrhu točke (a) su troškovi koji se odnose na osnivanje transnacionalnog zajedničkog pothvata od strane europskih malih i srednjih poduzeća, kako je definirano u Prilogu II. odnosno u Prilogu I. Oni uključuju troškove navedene u Prilogu III. i sve ostale troškove koji su neophodni za osnivanje zajedničkog pothvata.
   Članak 3.
   Postupak
   1.   Malo ili srednje poduzeće koje želi podnijeti zahtjev u okviru ovog programa podnosi ga nekom od financijskih posrednika u mreži Europskih zajedničkih poduzeća, navedenih u članku 4. Posredniku se povjerava ocjena zahtjeva i, u slučaju pozitivnog mišljenja, zahtjev se prosljeđuje Komisiji.
   2.   Doprinos Komisije isplaćuje se malim i srednjim poduzećima putem financijskog posrednika, u skladu s uvjetima utvrđenim u stavku 3. i 4.
   3.   U slučaju da prihvatljivi troškovi iznose 50 % (najviše 50 000 ECU), nadoknadiv predujam od 50 % (najviše 25 000 ECU) isplaćuje se čim Komisija prihvati zahtjev.
   Preostalih 50 % (najviše 25 000 ECU) isplaćuje se po prezentaciji dokaznih dokumenata za sve pretrpljene troškove te na temelju detaljnog i konačnog izvješća o ocjeni iz kojeg se može procijeniti izvedivost zajedničkog pothvata, kao i predviđena ulaganja. Nakon što Komisija prihvati dokumente, nadoknadiv predujam pretvara se u bespovratna sredstva.
   4.   Kada je riječ o izvršenom ulaganju, plaćanje ograničeno na 10 % od uloženog iznosa izvršava se po dovršetku ulaganja te na temelju dokaza da je nova djelatnost započela.
   5.   Svako malo i srednje poduzeće koje dobiva treću isplatu (10 % od ulaganja) mora se obvezati da će u razdoblju od pet godina Komisiju informirati o djelatnostima osnovanog zajedničkog pothvata, a posebno o broju otvorenih radnih mjesta.
   Komisija priprema godišnja izvješća na temelju upita, a prema potrebi i na temelju terenskih obilazaka.
   Članak 4.
   Postupak odabira
   Zahtjevi se šalju Komisiji putem mreže financijskih posrednika sastavljene od institucija specijaliziranih za financiranje investicija, a koja se uspostavljaju nakon objave poziva na iskaz interesa u Službenom listu Europskih zajednica.
   Komisija provjerava da li su zahtjevi prihvatljivi u okviru ciljeva programa, a posebno učinka na zapošljavanje.
   Kako bi inicijativa iz članka 1. postala što prije operativna, u početku se koristi mreža financijskih posrednika programa JOP (6) i JOP-ova jedinica tehničke pomoći koja je specijalizirana za praćenje projekata. Najviše 5 % proračunskih sredstava rezervira se za pokriće vanjskih troškova upravljanja inicijativom.

      Sastavljeno u Bruxellesu 5. studenoga 1997.

            Za Komisiju

         Christos PAPOUTSIS

            Član Komisije

      (1)  SL L 6, 10.1.1997., str. 25.

      (2)  COM(96) 329, konačno

      (3)  SL C 56, 24 2.1997., str. 7.

      (4)  SL C 18, 17.1.1997., str. 1.

      (5)  SL C 166., 10.6.1996., str. 238.

      (6)  SL C 46, 22 2.1991., str. 11.

   PRILOG I.
   DEFINICIJA MALIH I SREDNJIH PODUZEĆA
   U smislu ove inicijative mala i srednja poduzeća definirana su kao i u Prilogu Preporuci Komisije 96/280/EZ (1), što znači da su to poduzeća koja:

               —

               imaju manje od 250 zaposlenih, i

               —

               godišnje poslovne prihode koji ne prelaze 40 milijuna ECU-a ili godišnju neto dobit koja ne prelazi 27 milijuna ECU-a, i

               —

               udovoljavaju kriteriju neovisnosti.

         Kriterij prihvatljivosti primjenjuje se na svakog partnera koji čini zajednički pothvat. Dovoljno je da samo jedan od osnivača ne zadovolji ovaj kriterij i da projekt postane neprihvatljiv.

      (1)  SL L 107, 30.4.1996., str. 4.

   PRILOG II.
   DEFINICIJA ZAJEDNIČKOG POTHVATA
   Pojam „zajedničkog pothvata” mora se tumačiti široko, što znači da je to bilo koji oblik konzorcija, partnerstva ili zajedničkog pothvata u najužem smislu, industrijske, uslužne, trgovačke ili obrtničke prirode.
   Međutim, moraju se zadovoljiti tri uvjeta:

               —

               cilj projekta je stvaranje novih gospodarskih djelatnosti, uključujući ulaganja i otvaranje radnih mjesta unutar Zajednice. Prijenos postojećih gospodarskih aktivnosti nije prihvatljiv. Slično tome, ne prihvaća se niti kupnja postojećih poduzeća.

               —

               partneri moraju imati aktivnu ulogu u zajedničkom pothvatu te preuzeti odgovarajući dio odgovornosti. Nije prihvatljiv bilo koji zajednički pothvat u kojem jedan od partnera drži više od 75 % udjela. Svaka promjena u udjelima u zajedničkom pothvatu u razdoblju od tri godine nakon potpisivanja ugovora s Komisijom mora se podnijeti Komisiji kako bi ona mogla preispitati svoje financijsko sudjelovanje,

               —

               novi zajednički pothvat moraju osnovati barem dva mala ili srednja poduzeća iz dvije različite države članice.

         PRILOG III.
   PRIHVATLJIVI TROŠKOVI
   1.   Prihvatljivi troškovi su oni koji se odnose na osnivanje zajedničkog pothvata:

               —

               troškovi izrade studije (istraživanje tržišta, priprema pravnog okvira, procjena utjecaja na okoliš, tehnički standardi, poslovni plan itd.),

               —

               troškovi za vanjske stručnjake (odvjetnike, savjetnike, računovođe): naknade utemeljene na stvarnim troškovima (ograničenima na 650 ECU po danu, troškovi prijevoza, smještaja i egzistencijalni troškovi (u skladu s odredbama utvrđenim u okviru Komisijinih ugovora za pružanje usluga),

               —

               troškovi za interne stručnjake (u vezi putovanja u inozemstvo): dnevnice (200 ECU po danu), troškovi prijevoza, smještaja i egzistencijalni troškovi (u skladu s odredbama utvrđenima u okviru Komisijinih ugovora za pružanje usluga).

         Isključeni su financijski troškovi i rashodi vezani uz traženje partnera.
   2.   Kod bespovratnih sredstava koja pokrivaju 10 % izvršenih ulaganja, ulaganje se smatra bilo kojom kupnjom ili proizvodnjom materijalne ili nematerijalne imovine koja se u bilanci zajedničkog poduzeća iskazuje kao dugotrajna imovina i vrednuje u skladu s općeprihvaćenim računovodstvenim standardima.